Gearstalling fan de PR kommisje:

Ans Tamminga is foarsitter

Lamina Westerdijk is skriuwer

Sake Nieuwenhuis fersoarget de reklamebuorden yn gearwurking mei: Jan de Boer, Anco Bosma en Klaas Veltman

Jaap Jan van der Molen is ôffurdige fan it bestjoer yn de PRclub

De kommisje komt in pear kear yn it jier by inoar en ferdielt de taken.

Der wurdt in sponsor jûn oarganisearre om de bining mei de sponsors en de club te ûnderhâlden:

It takom jier sil dizze sponsorjûn nei ôfrin fan in fjildwedstriid yn Garyp organisearre wurde.

Sponsors sille útnûge wurde foar in hapke en in drankje en wurde bypraat troch de trainer fan it earste team fan VenV.

De sponsors krije in al in oantal jierren krystkaart tastjoerd. Elk jier in oar team op de foto en tagelyk wurde de sponsors betanke foar de stipe dy’t de club krigen hat.

De reklamebuorden rûnom it fjild wurde oanpast as der in nije sponsor ree fûn is en in nij boerd ophong wurde kin. Der wurde altyd nije sponsors socht foar om it fjild hinne! Dit soarget foar strukturele ynkomsten foar de club. Twa kear yn it jier wurde de buorden skjinmakke. Fan it boerd wurdt in foto makke en wurdt op de webside en it clubblêd de Nijskoer publisearre.

Der hinget ek in boerd mei in boadskip:

“Onze sponsors steunen ons, steunt u onze sponsors”

Ans fersoarget de ynkeap fan sportklean; trainingspakken, sportskuon, shirts, rokjes en broekjes en de sokken dy’t it tenu kompleet meitsje. Reklame materiaal is ek by Ans te krijen.

It finânsjele part fan de “winkel” fan Ans regelet Ans mei de ponghâlder fan de club. De PR-club hat dus gjin eigen finânsjele administraasje/ begrutting of budzjet.

Ans hâldt by welke leden harren jubileum as lid fan de club fiere kinne. Mei in passend kado foar de jubilaris as felisitaasje fan de club.